เงินบาทเปิดตลาด 31.28/30
ธนาคารกรุงศรีอยุธยา รายงาน เงินบาทเปิดตลาด 31.28/30 ปรับตัวอ่อนค่าเล็กน้อยตามแรงขายทำกำไร
31 ส.ค. 2553

ธนาคารกรุงศรีอยุธยา รายงาน เงินบาทเปิดตลาด 31.28/30 ปรับตัวอ่อนค่าเล็กน้อยตามแรงขายทำกำไร
นักบริหารเงินธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ระดับ 31.28/30 บาท/ดอลลาร์ ขยับอ่อนค่าเล็กน้อยจากปิดตลาดช่วงเย็นวานนี้ที่ระดับ 31.27/28 บาท/ดอลลาร์ ขณะที่ค่าเงินในภูมิภาคเอเซียปรับตัวผสมผสาน
"(เงินบาท)ขยับอ่อนค่าเล็กน้อยตาม Overnight ซึ่งไปทำไฮที่ 31.31 (บาท/ดอลลาร์)...น่าจะเป็นการเทขายทำกำไร หลังจากปรับตัวแข็งค่าไปมาก แต่ไม่น่าจะขึ้นไปถึง 31.35(บาท/ดอลลาร์)ก็น่าจะดีดกลับมาแข็งค่าต่อ" นักบริหารเงิน กล่าว
สำหรับปัจจัยต่างประเทศนั้นตลาดรอดูการประกาศตัวเลขจ้างงานนอกภาคการเกษตรของสหรัฐคืนนี้ และตัวเลขเศรษฐกิจของจีนวันพรุ่งนี้
ส่วนความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 84.36/38 เยน/ดอลลาร์ ปรับตัวแข็งค่าจากระดับ 84.65/67 เยน/ดอลลาร์ ขณะที่เงินยูโรอยู่ที่ระดับ 1.2650/2654 ดอลลาร์/ยูโร ปรับตัวอ่อนค่าจากระดับ 1.2713/2716 ดอลลาร์/ยูโร
นักบริหารเงิน คาดว่า วันนี้เงินบาทมีโอกาสปรับตัวอ่อนค่า โดยจะเคลื่อนไหวอยู่ในกรอบระหว่าง 31.28-31.35 บาท/ดอลลาร์